El conservatori de música Joaquín Rodrigo concedix el premi professional de saxofon i la menció d'honor de Música de Cambra a Enric Lozano Carpena
18 de juliol 2022

![](/media/adxlf5r0/c-premi-conservatori.jpg?width=850&height=566.9886363636364)

El Conservatori Professional de Música Joaquín Rodrigo de Sagunt ha concedit el premi professional a Enric Lozano Carpena en la modalitat de saxofon del conservatori i també la menció d'honor en la modalitat de música de cambra, en la qual es reconeix el seu treball i trajectòria com a músic.

El regidor d'Educació, José Manuel Tarazona, i el director del Conservatori, Rafael Doménech li han fet lliurament de les actes d'esta distinció i li han donat l'enhorabona per la seua trajectòria en el conservatori professional municipal en les especialitats de saxofon i piano i els mèrits obtinguts durant esta, com per exemple haver sigut reconegut com a millor expedient acadèmic de la seua promoció. A partir d'ara, iniciarà els graus superiors de Saxofon i Pedagogia Musical.

El jove músic de 17 anys, que ha finalitzat el grau professional en el conservatori municipal, va obtindre el premi professional de saxofon amb la interpretació de les obres _Divertimento_ de Roger Boutry, _Maï_ de Ryo _Noda y Fantasía_ de Claude T. Smith.

Quant a la menció d'honor de música de cambra, Enric Lozano va interpretar conjuntament amb el grup de cambra de saxofons, _Andante et Scherzo_ d’Eugène Bozza, _Fuga y Misterio_ d’Astor Piazzolla, _Quatour_ de Pierre Max Dubols.

El regidor d'Educació ha indicat que «**per a nosaltres és un orgull que excel·lents músics s'hagen preparat en el nostre conservatori, continuen els seus estudis i obtinguen estos destacats mencions i premis. Això demostra la qualitat formativa i qualitat, no sols professional i musical, sinó també humana d'estos estudiants de música que s'han implicat en el seu projecte formatiu durant els últims sis anys i han obtingut estes notes i matrícules d'honor, que evidentment ens ompli d'orgull en els estudis artístics a la nostra ciutat**».

![](/media/lxnbujfz/c2-premi-conservatori.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-conservatori-de-musica-joaquin-rodrigo-concedix-el-premi-professional-de-saxofon-i-la-mencio-d-honor-de-musica-de-cambra-a-enric-lozano-carpena/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-de-musica-joaquin-rodrigo-concedix-el-premi-professional-de-saxofon-i-la-mencio-d-honor-de-musica-de-cambra-a-enric-lozano-carpena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-de-musica-joaquin-rodrigo-concedix-el-premi-professional-de-saxofon-i-la-mencio-d-honor-de-musica-de-cambra-a-enric-lozano-carpena/ "Linked In")
*   [](mailto:?body=https://aytosagunto.es/va/actualitat/el-conservatori-de-musica-joaquin-rodrigo-concedix-el-premi-professional-de-saxofon-i-la-mencio-d-honor-de-musica-de-cambra-a-enric-lozano-carpena/)